Scene incredibile, în sectorul 1 al Capitalei, cu un polițist local. Acesta a refuzat să se legitimeze în fața polițistilor de la Brigada Rutieră, ba chiar și-a sunat șefii să-l scape. Jurnaliștii Digi24 au intrat în posesia imaginilor.

Actualizare 10:00. Noi imagini, de pe camerele de suprageghere, au fost obținute de Digi24 cu privire la acest incident:

Actualizare 9:45: În urma acestor imagini, Daniel Tudorache, primarul sectorului 1, și Dumitru Coarnă, liderul SNPPC, au avut o discuție aprinsă, la Digi24, în care edilul a amenințat că retrage Poliția Locală de pe străzi, iar sindicalistul l-a acuzat de „comportament stalinist” (Urmăriți momentul aici).

- Eu am 50 de ani, nu vii tu să mă iei peste picior pe mine și să-mi vorbești în bătaie de joc.

- Cine ți-a vorbit așa?

- Da, Gherghe!

- Vreau și eu să-l verificăm, să-l legitimăm!

- Lasă-mă în pace acum că am treabă!

- Deci, hai să vă spun ceva! Acum am vorbit cu șeful meu.

- Nu ne interesează treaba asta.

- Nici pe mine nu mă interesează.

- Vrem data nașterii.

- Nu vă dau, mă, nimic! Nu auziți că nu vă dau? Pentru ce să vă dau? Pentru ce? De ce să mă legitimezi? Eu sunt polițist, sunt în timpul serviciului.

- Și noi ce suntem?

- Dar pentru ce vrei tu să mă legitimezi? M-ai găsit la volan tu pe mine?

- Vrem să vedem cu cine stăm de vorbă.

- Legitimează-te și tu!

Disputa dintre polițistul local și agentul de la Brigada Rutieră a durat mai bine de 10 minute și se pare că a pornit de faptul că polițistul local ar fi parcat mașina de serviciu într-o zonă interzisă. După ce agentul de la Brigada Rutieră i-a cerut actele a izbucnit un conflict verbal și a fost amenințat de către colegul de la Poliția Locală a Sectorului 1.

Potrivit legii, polițiștii locali și cei de la IGPR sunt obligați să se legitimeze în cazul în care sunt suspecți că ar fi încălcat codul rutier.

În final, se pare că polițistul local nu a fost amendat, deoarece agnetul de la Rutieră ar fi primit un ordin și i s-ar fi sugerat să renunțe această amendă.

Șeful Brizării Rutieră, Victor Gâlceavă, a declarat pentru Digi24 că nu sunt adevărate aceste acuzații, însă până la această oră nu există un răspuns oficial transmis de Brigada Rutieră sau de Poliției Capitalei. Nici Poliția Locală nu a transmis un punct de vedere.